CELEX: 32015D1104(01)
Language: ro
Date: 2015-10-26 00:00:00
Title: Decizia Comisiei din 26 octombrie 2015 privind încheierea Acordului de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte

4.11.2015   
            
            
               RO
            
            
               Jurnalul Oficial al Uniunii Europene
            
            
               C 364/4
            
         DECIZIA COMISIEI
   din 26 octombrie 2015
   privind încheierea Acordului de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo (1), pe de altă parte
   (2015/C 364/04)
   COMISIA EUROPEANĂ,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere aprobarea Consiliului, acordată în conformitate cu dispozițiile articolului 101 din Tratatul de instituire a Comunității Europene a Energiei Atomice,
   întrucât:
   
               (1)
            
            
               La data de 21 iunie 2013, Consiliul a autorizat Comisia Europeană să deschidă negocieri cu Kosovo privind un acord de stabilizare și de asociere. Negocierile au fost încheiate cu succes prin parafarea acordului la 25 iulie 2014.
            
         
               (2)
            
            
               Acordul cuprinde și aspecte care intră sub incidența competențelor Comunității Europene a Energiei Atomice.
            
         
               (3)
            
            
               Prin urmare, acordul ar trebui să fie încheiat și în numele Comunității Europene a Energiei Atomice în ceea ce privește chestiunile care intră sub incidența Tratatului de instituire a Comunității Europene a Energiei Atomice.
            
         
               (4)
            
            
               Semnarea și încheierea acordului fac obiectul unei proceduri separate în ceea ce privește chestiunile care intră sub incidența Tratatului privind Uniunea Europeană și a Tratatului privind funcționarea Uniunii Europene. Acordul de stabilizare și de asociere va fi semnat în numele Uniunii Europene, sub rezerva încheierii sale la o dată ulterioară.
            
         
               (5)
            
            
               Acordul nu aduce atingere poziției statelor membre privind statutul Kosovo, care va fi stabilită în conformitate cu practicile naționale ale acestora și cu legislația internațională.
            
         
               (6)
            
            
               În plus, niciunul dintre termenii, formulările sau definițiile utilizate în prezenta decizie și în textul acordului și nici recurgerea la temeiurile juridice necesare pentru încheierea acordului nu constituie o recunoaștere a Kosovo de către Comunitatea Europeană a Energiei Atomice ca stat independent și nici nu constituie o recunoaștere de către statele membre individuale a Kosovo în respectiva calitate în cazul în care acestea nu au procedat la această recunoaștere.
            
         
               (7)
            
            
               Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte, ar trebui încheiat în numele Comunității Europene a Energiei Atomice,
            
         ADOPTĂ PREZENTA DECIZIE:
   Articolul 1
   Se aprobă încheierea de către Comisia Europeană, în numele Comunității Europene a Energiei Atomice, a Acordului de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte.
   Textul acordului este atașat la Decizia Consiliului privind semnarea, în numele Uniunii Europene, a Acordului de stabilizare și de asociere între Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte (2).
   Articolul 2
   Prezenta decizie nu aduce atingere poziției statelor membre și a Comunității Europene a Energiei Atomice cu privire la statutul Kosovo.
   Articolul 3
   Membrul Comisiei responsabil pentru politica europeană de vecinătate și negocieri privind extinderea este autorizat să semneze Acordul de stabilizare și de asociere dintre Uniunea Europeană și Comunitatea Europeană a Energiei Atomice, pe de o parte, și Kosovo, pe de altă parte, și să depună actul de aprobare prevăzut la articolul 144 din acord, în numele Comunității Europene a Energiei Atomice.
   
      Adoptată la Bruxelles, 26 octombrie 2015.
      
         
            Pentru Comisie
         
         Johannes HAHN
         
            Membru al Comisiei
         
      
   
   
      (1)  Această desemnare nu aduce atingere pozițiilor privind statutul și este conformă RCSONU 1244/1999 și Avizului CIJ privind declarația de independență a Kosovo.
   
      (2)  Documentele 10728/1/15 REV 1 și 10724/2/15 REV 2 COWEB 66 (nepublicate încă în Jurnalul Oficial).